laion/Wikipedia-Exotic huggingface dataset:
Ferromex

Ferromex (קיצור הברתי של Ferrocarril Mexicano או "הרכבת המקסיקנית") הוא קונסורציום רכבת פרטית המפעיל את רשת הרכבות הגדולה ביותר (לפי קילומטראז') במקסיקו ואורכן הכולל של מסילות הברזל הוא 12,070 ק"מ והיא חלק ממסילות הברזל של צפון אמריקה. Ferromex החלה לפעול ב-19 בפברואר 1998, לאחר הפרטת מרבית הרכבות בבעלות ממשלתית על ידי נשיא מקסיקו, ארנסטו סדייו פונסה דה לאון. חברת Ferromex מפעילה יותר מ-9,610 קילומטרים של מסילות ברזל המחברות בין חמש ערים מרכזיות במקסיקו היבשתית, חמש ערים לאורך הגבול עם ארצות הברית, ארבעה נמלי ים באוקיינוס השקט ונמל נוסף במפרץ מקסיקו. Grupo México מחזיקה ב-74% בעוד תאגיד האיחוד הפסיפי מחזיק ב-26% ממניות החברה. Ferromex כוללת את רכבת "ChePe" Ferrocarril Chihuahua al Pacífico, קו תיירותי שעובר בקניון הנחושת. Ferromex מפעילה גם את טקילה אקספרס, העוברת מגוודלחרה למזקקת טקילה באמיטאן שבחליסקו. בנובמבר 2005 רכשה חברת Grupo México, הבעלים של Ferromex את Infraestructura y Transportes Ferroviarios, חברת האם של Ferrosur, חברת רכבות אחרת במקסיקו, בעסקת מניות בסך 309 מיליון דולר. נציבות התחרות הפדרלית במקסיקו (CFC) דחתה את המיזוג המוצע של Ferromex ו-Ferrosur מ-2002, בעקבות התנגדות המתחרה של Ferromex, חברת Grupo Transportación Ferroviaria Mexicana (TFM). בעקבות רכישת Ferrosur בנובמבר 2005 על ידי Grupo México, חברת Kansas City Southern de México (KCSM), ממשיכת דרכה של TFM, עתרה לממשלת מקסיקו כדי שזו תחסום את המיזוג בין החברות. נציבות התחרות הפדרלית (CFC) דחתה את המיזוג ביוני 2006 וקבעה כי המיזוג היה מביא לריכוזיות יתר בתעשיית הרכבת לרעת הצרכנים והסוחרים המתחרים. עם זאת, במרץ 2011 פסק בית משפט לטובת Grupo México והמיזוג הותר. אמטרק הרכבת הלאומית הקנדית מדיה וקבצים בנושא Ferromex בוויקישיתוף אתר האינטרנט הרשמי של Ferromex (בספרדית) MEXLIST הקבוצה למידע על רכבות מקסיקו "Grupo México, About us, Offices". אורכב מ-המקור ב-5 בדצמבר 2008. נבדק ב-2009-03-02. {{cite web}}: (עזרה) FWN Select, "Grupo Mexico Buys Ferrosur Railway From Carso" (Nov. 25, 2005) FWN Select, "Mexico's Antitrust Agency To Study Railway Merger" (Nov. 28, 2005) FWN Select, "Mexico's Antitrust Commission Rejects Rail Merger Appeal" (Nov. 15, 2006) "Mexican Tribunal OKs Grupo Mexico Railroad merger". Reuters. 2011-03-28.
בסבוסה

בַּסְבּוּסַה (מערבית מצרית: بسبوسة; בערבית לבנטינית גם: هريسة, הַרִיסַה, או نمورة, נַמּוּרַה; בארמנית: Շամալի, שַׁאמַאלִי) היא מנת קינוח המשתייכת למטבח הים תיכוני. את הבסבוסה מכינים מבלילת סולת וממתיקים אותה בעזרת מי זהר או מי ורדים. הבסבוסה היא חלק מהמטבח הערבי, הטורקי, הלובי, היווני, וגם הישראלי. הבסבוסה נפוצה בעיקר במטבח הערבי והים-תיכוני ואף מכינים אותה בצפון אפריקה ומדינות הבלקן. באזור הלבנט מכנים את המנה בשם הריסה, וכן בשטחי המגרב ובאלכסנדריה שבמצרים. הבסבוסה היא מנה פופולרית במיוחד בפי הקופטים במצרים, שכן הם אוכלים ממנה לפני צומות, כמו צום התענית הגדולה וצומות גדולים אחרים. קיימת גם גרסה כוויתית למנה - פסטושה (או פסטוצ'ה), קינוח שנוצר לראשונה בשנת 2010. הפסטושה דומה לבסבוסה, היא עשויה מסולת אותה משרים בסירופ מתוק. אלא, שאת הפסטושה מקשטים בפיסטוקים ובמי זהר. במטבח הלובי נפוצה עוגת ספרא שדומה לבסבוסה. מדיה וקבצים בנושא בסבוסה בוויקישיתוף בסבוסה מצרית - מתכון ומידע נוסף איך להכין בסבוסה בקלות בבית
Diva: The Video Collection

Diva: The Video Collection (בעברית: דיווה: אוסף הווידאו) הוא אלבום הווידאו השמיני של הזמרת-יוצרת האנגלייה שרה ברייטמן. אלבום הווידאו יצא לאור ב-9 באוקטובר 2006, על ידי חברת התקליטים אנג'ל רקורדס. Diva: The Video Collection הופק על ידי פרנק פיטרסון. אלבום הווידאו הגיע למקום התשיעי במצעד אלבומי הווידאו. Diva: The Video Collection הופק על ידי פרנק פיטרסון, אשר הפיק לברייטמן את מיטב אלבומיה במהלך הקריירה שלה. אלבום הווידאו יצא לאור לאחר שישה ימים מצאת אלבום האוסף של ברייטמן, Diva: The Singles Collection. הוא כולל קליפים שונים שהופצו במהלך הקריירה שלה, כדוגמת הקליפ של "A Whiter Shade of Pale". איגוד תעשיית ההקלטות האמריקאי (RIAA) העניק לאלבום הווידאו את תואר הזהב, על מכירות של 50,000 עותקים במדינה. Diva: The Video Collection באתר Discogs Sarah Brightman - Diva: The Video Collection, Discogs (באנגלית) Sarah Brightman - Diva: The Video Collection, Discogs (באנגלית) Sarah Brightman - Diva: The Video Collection, Discogs (באנגלית) Sarah Brightman - Diva: The Video Collection, Discogs (באנגלית) Chart Search, Billboard Sarah Brightman - Diva : The Singles Collection, Discogs (באנגלית) Sarah Brightman - "Whiter Shade Of Pale" (Official video), נבדק ב-2022-01-24 Gold & Platinum, RIAA (באנגלית) 輝けるディーヴァ ～ベスト・オブ・サラ・ブライトマン～ | サラ・ブライトマン, ORICON NEWS "Argentinian video certifications – Sarah Brightman – Diva: The Video Collection". Argentine Chamber of Phonograms and Videograms Producers. KEITH BRYANT, JAMES BULLOCH, International Handbook of Accounting Education and Certification, Elsevier, 1992, עמ' 339–347
מעלה פיליפי

מעלה פיליפי (באנגלית: Philippi Rise) הוא מדרון קרח נמוך המכוסה שלג, שרוחבו 13 קילומטרים, ואורכו 18 קילומטרים, והוא עולה לכיוון דרום מזרח, מהחוף המזרחי של ארץ גרהאם שבאנטארקטיקה. המדרון מגיע לשיא גובהו במערבו - שם הוא עולה לגובה של 395 מטרים, והוא מסתיים בנונאטאקי בורצ'גרבניק וג'מיני. המשלחת השוודית לאנטארקטיקה שחקרה את אנטארקטיקה תחת פיקודו אוטו נורדנשלד של בין השנים 1904–1901, דיווחה כי ראתה קיר קרח, או מתלול קרח, בסוך לנונאטאק בורצ'גקבניק. נורדנשלד קרא למדרון בשם "קרחון פיליפי" (Philippigletscher) על שמו של אמיל פיליפי (Emil Philippi). סקר שטחי חסות איי פוקלנד, אשר סקרו את חוף ארץ גרהאם בשנת 1947, מיפו את המדרון וקראו לו בשמו הנוכחי (תוך שמירת השם שנתן נורדנשלד). מעלה פיליפי באתר הסקר הגאולוגי של ארצות הברית מעלה פיליפי באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
ויאצ'סלב קרבאייב

ויאצ'סלב סרגייביץ' קרבייב (ברוסית: Вячеслав Сергеевич Караваев; נולד ב-20 במאי 1995) הוא כדורגלן רוסי, שמשחק כבלם במועדון זניט סנקט פטרבורג ובנבחרת רוסיה. קרבייב הוא בוגר בית הספר לכדורגל של צסק"א מוסקבה וערך את הופעת הבכורה שלו בפרמייר ליג הרוסי במדי צסק"א ב־2 בדצמבר 2013 במשחק נגד רוסטוב. קרבייב הצטרף לדוקלה פראג מהליגה הראשונה בצ'כיה בהשאלה לעונה אחת במהלך קיץ 2014. ב־16 באוגוסט 2016 הוא חזר לצ'כיה וחתם בספרטה פראג. ב-31 בינואר 2018, הוא חתם על חוזה ל-3.5 שנים בויטסה ההולנדית ששילמה עבורו 2.5 מיליון אירו. בספטמבר 2019 חתם ל-4 שנים בזניט סנקט פטרבורג מליגת העל הרוסית בכדורגל. את הופעת הבכורה שלו במדי זניט ערך במשחק המחזור התשיעי נגד ארסנל טולה כשנכנס כמחליף בדקה ה-90 במקום יורי ז'ירקוב, במשחק שבו קבוצתו גברה בניצחון 1–3. את שער הבכורה הבקיע בניצחון קבוצתו על רוסטוב במשחק המחזור ה-13 ב-19 באוקטובר 2019 שהסתיים בתוצאה 6:1. ב-11 במרץ 2019, הוא נקרא לנבחרת הלאומית למשחקי מוקדמות יורו 2020 נגד בלגיה ב-21 במרץ 2019 וקזחסטן ב-24 במרץ 2019. אך ערך את הופעת הבכורה במדי הנבחרת רק ב-13 באוקטובר 2019 במשחק נגד קפריסין. צסק"א מוסקבה ליגת העל הרוסית: 2013/14 ליגת העל הרוסית: 2019/2020, 2020/2021 גביע רוסי: 2019/2020 הסופר קאפ הרוסי: 2020 מדיה וקבצים בנושא ויאצ'סלב קרבאייב בוויקישיתוף ויאצ'סלב קרבאייב, ברשת החברתית אינסטגרם ויאצ'סלב קרבאייב, באתר Transfermarkt ויאצ'סלב קרבאייב, באתר Soccerway ויאצ'סלב קרבאייב, באתר WorldFootball.net ויאצ'סלב קרבאייב, באתר National Football Teams ויאצ'סלב קרבאייב, באתר FootballDatabase.eu "Rostov-CSKA game report". Russian Premier League. 2 בדצמבר 2013. נבדק ב-3 בדצמבר 2013. {{cite web}}: (עזרה) "Dukla jde do ligy bez střelce Pospěcha, její cíle však sahají vysoko". idnes.cz (בצ׳כית). 22 ביולי 2014. נבדק ב-9 בספטמבר 2014. {{cite web}}: (עזרה) Вячеслав Караваев перешёл в пражскую Спарту (ברוסית). PFC CSKA Moscow. 16 באוגוסט 2016. {{cite web}}: (עזרה) "KARAVAEV VERSTERKT VITESSE" (בהולנדית). SBV Vitesse. 31 בינואר 2018. נבדק ב-31 בינואר 2018. {{cite web}}: (עזרה) Вячеслав Караваев переходит в «Зенит» "Состав на Бельгию и Казахстан" (ברוסית). Russian Football Union. 11 במרץ 2019. {{cite web}}: (עזרה)
נונאטאק ג'מיני

נונאטאק ג'מיני (באנגלית: Gemini Nunatak; מילולית: נונאטאק התאומים) הוא נונאטאק המורכב משתי פסגות שאינן מכוסות קרח, דרומית לנונאטאק בורכגרווינק, בקצה מעלה פיליפי, בחוף המזרחי של ארץ גרהאם שבאנטארקטיקה. שתי הפסגות, המתנשאות לגובה של 465 ו-490 מטרים מעל פני הים, מחוברות על ידי אוכף סלע צר. נונאטאק ג'מיני מצוי 7 קילומטרים דרומית לנונאטאק בורצ'גרבניק. הנונאטאק התגלה ומופה לראשונה על ידי סקר שטחי חסות איי פוקלנד (FIDS) וצולם מהאוויר על ידי משלחת המחקר האנטארקטית רון בשנת 1947. הנונאטאק מופה בשנת 1964 על ידי הסקר האנטארקטי הבריטי. שמו של הנונאטאק ניתן לו על ידי FIDS. הנונאטאק נקרא על שם קבוצת הכוכבים "תאומים", המכילה את הכוכבים התאומים קסטור ופולוקס. נונאטאק ג'מיני באתר הסקר הגאולוגי של ארצות הברית נונאטאקי ג'מיני באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי היסטוריה של מיפוי הנונאטאק
הרפובליקה הסוציאליסטית של קרואטיה

הרפובליקה הסוציאליסטית של קרואטיה (בקרואטית: Socijalistička Republika Hrvatska) הייתה ישות פדרלית כחלק מהרפובליקה הפדרלית הסוציאליסטית של יוגוסלביה. היא הוקמה במהלך מלחמת העולם השנייה עם הפיכתה של ממלכת יוגוסלביה לרפובליקה פדרלית. הייתה זו הרפובליקה השנייה בגודלה ביוגוסלביה (גם בשטחה וגם במספר תושביה), לאחר הרפובליקה הסוציאליסטית של סרביה. היורשת הישירה של הרפובליקה כיום היא קרואטיה. ב-29 בנובמבר 1945 קיימה האספה המכוננת של יוגוסלביה כינוס שבו הוחלט שיוגוסלביה תורכב משש רפובליקות פדרליות (אשר הפכו בסופו של דבר ליורשותיה של יוגוסלביה). ב-18 בינואר 1947 הפרלמנט המקומי אישר את החוקה הקומוניסטית. למעשה, לרפובליקות הייתה אוטונומיה רק מבחינה רשמית. במציאות, יוגוסלביה הקומוניסטית הייתה מדינה ריכוזית, המבוססת על המודל הסובייטי. החוקה השנייה התקלה בשנת 1963 ושינתה את שמה של קרואטיה היוגוסלבית מ"הרפובליקה העממית של קרואטיה" (NRH) ל"רפובליקה הסוציאליסטית של קרואטיה" (SRH).תיקונים חוקתיים מרכזיים אושרו בשנת 1971 ובשנת 1974. מותו של שליט יוגוסלביה יוסיפ ברוז טיטו ומצב הכלכלה המקרטע הובילו לערעור השלטון הקומוניסטי במדינה. המתחים האתניים גרמו לכך שהקרואטים חשו פחות ופחות הזדהות עם המדינה היוגוסלבית. באפריל 1990 התקיימו לראשונה בחירות דמוקרטיות ורב-מפלגתיות אשר הובילו להיבחרו של פרניו טוג'מן לנשיא. ב-25 בינואר קרואטיה הכריזה על עצמאותה מיוגוסלביה שהובילה למלחמת העצמאות של קרואטיה, ובכך הרפובליקה הסוציאליסטית של קרואטיה פסקה להתקיים. רוב התושבים השתייכו לכנסייה הקתולית וכ-12% מהם השתייכו לכנסייה האורתודוקסית הסרבית. מדיה וקבצים בנושא הרפובליקה הסוציאליסטית של קרואטיה בוויקישיתוף קרואטיה, דף שער בספרייה הלאומית ערך זה הוא קצרמר בנושא יוגוסלביה ובנושא קרואטיה. אתם מוזמנים לתרום לוויקיפדיה ולהרחיב אותו.
יחסי הממלכה המאוחדת – סלובניה

יחסי הממלכה המאוחדת–סלובניה הם יחסי החוץ בין הממלכה המאוחדת לסלובניה. בריטניה הכירה בסלובניה לאחר הכרזת עצמאותה בשנת 1991, ועד מהרה כוננה עמה יחסים דיפלומטיים. ב-29 באפריל 1992 פתחה סלובניה שגרירות בלונדון, וב-25 באוגוסט באותה שנה, פתחה בריטניה שגרירות בליובליאנה. כיום, שתי המדינות הן חברות מלאות בנאט"ו, והן משתפות פעולה במגוון תחומים. סלובניה מחזיקה בבריטניה שגרירות בלונדון וקונסוליות באדינבורו ובבלפסט. מאידך, בריטניה מחזיקה בסלובניה שגרירות בליובליאנה בלבד. מדיה וקבצים בנושא יחסי הממלכה המאוחדת – סלובניה בוויקישיתוף אתר על יחסי מדינות
פרס אוסקר לסרט התיעודי הטוב ביותר

פרס אוסקר לסרט התיעודי הטוב ביותר (באנגלית: Academy Award for Best Documentary Feature) הוא פרס אוסקר הניתן מטעם האקדמיה האמריקאית לקולנוע עבור סרט דוקומנטרי מאז שנת 1942. המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי האוסקר. השנה היחידה בה לא הוענק הפרס היא 1946. בשנת 2017 הוכרז כי סדרות טלווזיה אינן יכולות לזכות בפרס. אף כי סרטי תעודה זכאים להתמודד על פרס האוסקר לסרט הטוב ביותר, מעולם לא הועמד סרט דוקומנטרי למועמדות בקטגוריה זו. סרטים תיעודיים אינם זכאים לפרסים האחרים בטקס כמו התסריט המקורי הטוב ביותר או הבמאי הטוב ביותר בגלל האלמנטים הריאליסטיים שלהם. מבין הסרטים הבולטים אשר זכו בפרס ניתן למנות את המדבר מתעורר (1953), ג'נוסייד (1981), באולינג לקולומביין (2002), ערפל המלחמה (2003), משפחת הקיסרים (2005), אמת מטרידה (2006), עבודה מבפנים (2010) ומחפשים את שוגרמן (2012). אתר האינטרנט הרשמי של פרס אוסקר לסרט התיעודי הטוב ביותר (באנגלית)
בירינג (מכונית)

בירינג (בנורווגית: Bjering) הם 6 כלי רכב פתוחים שבנה Hans C. Bjering מנהל חברת Bjering Slaamaskiner, אשר יוצרו ביו השנים 1917–1925 בנורווגיה. יוצרו 6 יחידות 4 יחידות עם מנוע שהורכב במרכז הרכב. 2 יחידות עם מנוע אחורי. מנוע קירור אוויר. רוחבו הקטן של הרכב הפך את הדגם למסוגל לנסוע במסלול הצר שהותיר על ידי מחרשת השלג בכבישי נורווגיה במהלך החורף. ב-2 דגמים שנבנו בשנת 1925 מושב הנהג היה אחורי, גוף הרכב נבנה מאלומיניום (ראו תמונה). בירינג נולד ב-1871. היה מהנדס. בשנת 1914 בירינג הפך למנהל בחברת Jøssingfjord, לאחר זכה בניהול תחנת הכוח. בשנת 1917 הקים את חברת המכוניות Bjering Slaamaskiner. בירינג היה מעורב בכל שלבי תהליכי התכנון, העיצוב, הייצור וההרכבה של כלי הרכב שבנה. בית המלאכה של בירינג מוקם בעיר יוביק במחוז אופלנד. "בירינג" - מכונית צבאית "בירינג", שנת 1925 - מכונית צבאית מדיה וקבצים בנושא בירינג בוויקישיתוף David Burgess Wise, The New Illustrated Encyclopedia of Automobiles, Quarto, London (1979) בירינג web.archive.org/web/20071112144230 בירינג מתוך Automobile Manufacturers Worldwide Registry
אברהם שדמי

הרב אברהם שדמי (פשדמייסקי) (כ"ד בכסלו ה'תרע"א, 25 בדצמבר 1910 - י"ג בתמוז ה'תשל"א, 6 ביולי 1971) היה ראש ישיבת בית זבול בירושלים, מחבר ספרים, תלמידו וחתנו של הרב יעקב משה חרל"פ. נולד במינסק לרב אריה לייב שדמי ולבתיה לאה. למד בישיבת "שואבי המים" במינסק אצל ר' יהושע הורדנר (צימבליסט) מתוך מסירות נפש מפני רדיפת המשטר הסובייטי. בתקופה זו למד בחברותא עם הרב דוד סלומון, לימים רב שכונת כפר אברהם שבפתח תקווה ועם הרב שאול ישראלי, לימים ראש ישיבת "מרכז הרב" בירושלים. ברצותם לעלות לארץ ישראל ובשל הסיכון הרב הכרוך בבריחה מהמדינה, פנו שלושת הבחורים לרב יעקב קלמס ממוסקבה (לימים חבר מועצת הרבנות הראשית) על מנת שיכריע בעניין. הרב קלמס התחבט בשאלה והחליט לערוך עבורם "גורל הגר"א". הגורל נפל על הפסוק "פנו וסעו לכם ובאו הר האמרי ואל כל שכניו בערבה בהר ובשפלה ובנגב ובחוף הים ארץ הכנעני והלבנון עד הנהר הגדל נהר פרת" (ספר דברים, פרק א', פסוק ו'), ובכך הותר הספק והשלושה החליטו לחצות את הגבול. בכ"ג בשבט ה'תרצ"ג (1933) יצאו באישון ליל כשהם מכוסים בסדינים לבנים וחצו את נהר פרוט הקפוא הגובל עם פולין. הם נתפסו על ידי משמר הגבול הפולני והובאו למעצר. בתחילה רצו הפולנים למסור אותם לידי הרוסים, אולם לאחר מכן הסכימו לבקשת העצורים לסרטיפיקטים – אישורי כניסה לארץ. הם פנו במכתב לרב אברהם יצחק הכהן קוק רב יפו והמושבות וראש ישיבת מרכז הרב, שינסה להשיג להם את האישורים הנצרכים. הרב קוק נענה לפנייתם וביקש מהנציב הבריטי העליון את האישורים. לאחר קבלת הסרטיפיקטים לארץ ישראל הם שוחררו. עם עלייתו לארץ החל ללמוד בישיבת מרכז הרב ונעשה תלמידו של הרב יעקב משה חרל"פ, עמו למד רבות בחברותא. כמו כן סייע לרבו בסידור כתביו ומאמריו. בשנים 1964 ו-1971 הוענק לו פרס ירושלים לספרות תורנית ע"ש הרב קוק על ספרו "דברי אברהם" הרב שדמי הוציא לאור כמה ספרים, ולאחר פטירתו הקים בנו רבי אהרן שדמי מכון בשם 'יד אברהם' להוצאת ספרי אביו וכתבי ידו שלו והן תשובותיו בהלכה וכן חידושים שנשא ונתן עם חמיו הרב חרל"פ. בשנותיה הראשונות של מדינת ישראל היה הרב אברהם שדמי חבר בצוות שגיבש הרב הראשי יצחק הרצוג ליצירת חוקה לישראל על פי התורה. נישא לבתו של הרב חרל"פ, מרים דבורה, ולזוג נולדו חמישה ילדים. בניהם: הרב אהרן שדמי שהמשיך את מפעל חייו בראשות הישיבה בית זבול בירושלים. הרב זבולון שדמי, היה חבר הרבנות בתל אביב וראש מחלקת כשרות אולמות בעיר. דברי אברהם - ארבעה כרכים, חידושים על התלמוד בהלכה ואגדה. שיחות על פרשיות השבוע: שנאמרו בסעודה שלישית בשעת רעוא דרעוין / מאת מרן יעקב משה חרל"פ - ירושלים תשכ"ט, מוסד הרב קוק. אברהם במחזה (תשל"ח) - חידושים מהתכתבויות של הרב שדמי עם תלמידי חכמים מגדולי דורו. היה מראשוני התלמידים בישיבת טלז ולימים רב ברחובות, נפטר ד' בניסן תשל"ב שו"ת "דברי אברהם" חלק רביעי עמ' 10. הצפה ,27 במרץ 1964; עמוד 6 עיתון דבר, 17 בספטמבר 1971. תחוקה לישראל על פי התורה חלק ג עמ' 272. "החקיקה על פי משפט התורה/ בית המדרש למשפט התורה" עמ' 12.
באדי (מכונית חשמלית)

באדי (בנורווגית: Buddy) היא רכב חשמלי מונע מצבר המוגדרת כמכונית מיקרו עירונית, מתוצרת יצרנית הרכבים החשמלים הנורווגית Buddy Electric (שם רשמי: Pure Mobility, שם נוסף: Elbil Norge AS) אשר מיוצרת משנת 1991 ועד היום בנורווגיה. משנת 1991 יוצרו 6 דורות מדגמי "באדי" עם יותר מ-1,000 יחידות ל-5 הדורות הראשונים. בסתיו 2005 יוצר דגם חדש: Buddy Citi-Jet 6 (דור שישי). גוף הדגם מפיברגלס מחוזק פוליאסטר. 2 דלתות + חלון אחורי נפתח. 3 נוסעים. סוללת עופרת-חומצה, טווח נסיעה 50–100 ק"מ, טווח נסיעה: תלוי בעונה, בטמפרטורה ובסגנון הנהיגה. בשנים האחרונות פותחה סוללת ליתיום-יון לטווח נסיעה של עד 150 ק"מ, נכון ל-2019 הטכנולוגיה לא זמינה באופן מסחרי. משקל מצבר - 395 ק"ג. זמן טעינה : 6-8 שעות (100% טעינה), 3 שעות (30-95% טעינה). צורת טעינה: שקע רגיל, מעגל מינימלי של 10 אמפר. עלות מצבר - 2,800 שטרלינג משנת 2007: דגם עם גג מתקפל (קבריולה). משנת 2007 מיוצרים 5–6 יחידות בשבוע תא נוסעים בטיחותי - מסגרת חלל חיצונית צינורית מרותכת צמיגים: Alloy wheels 4Jx13 // 135(145)/80R13. בלמים: בלמי דיסק על כל הגלגלים עם מערכת בלימה במעגל כפול. בלם חניה על הגלגלים האחוריים. מתלים: מלפנים - תמוכת מקפרסון, מאחור - מתלים טלסקופים עצמאיים. סיבוב מעגל : 7.00 מטר. תאוצה בין 0–50 קמ"ש היא 7.0 שניות. ללא ציוד בטיחות: ללא כריות אוויר, ללא ABS, ללא בקרת יציבות. דגמי "באדי" משווקים ב-18 מדינות. בשנת 2011 נמכרו 125 יחידות בנורווגיה, 6% מהמכוניות החשמליות שנמכרו בנורווגיה. בין השנים 2010–2013 נמכרו בנורווגיה 379 יחידות מדגם "Buddy M9". בין השנים 2005–2009 נמכרו בנורווגיה 634 יחידות מדגם "Kewet Buddy Citi-Jet 6". דגם "באדי" דגם "באדי", שנת 2011 דגם "באדי" דגם "באדי" דגם "באדי" דגמי "באדי" דגם "באדי" דגם "באדי" (מימין) דגם "באדי" מכונית מיקרו רכב חשמלי מונע מצבר מדיה וקבצים בנושא באדי בוויקישיתוף באדי, סרטון באתר יוטיוב אתר היצרן buddyelectric.no באדי electriconwheels.com/elbil-norge באדי המכונית החשמלית הקטנה הנורווגית avem.fr/actualite-ebuddy-la-petite-voiture-electrique-norvegienne-a-evs באדי kewet.no/uploads/downloads באדי tu.no/artikler/buddy-satser-med-ny-fabrikk מכירת מכוניות חשמליות בנורווגיה בשנת 2011 / ראו היצרנית Pure Mobility web.archive.org/web/20120207090813
קייל אוקווין

קייל ברנדון אוקווין (באנגלית: Kyle Brandon O'Quinn; נולד ב-26 במרץ 1990) הוא כדורסלן אמריקאי, המשחק בעמדת הסנטר. אוקווין נולד וגדל ברובע קווינס שבעיר ניו יורק, ובשנת 2008 החל ללמוד באוניברסיטת המדינה של נורפוק ("נורפוק סטייט") אשר בווירג'יניה. בעונתו השלישית בקבוצת הכדורסל של האוניברסיטה הוביל את קלעיה עם 16.4 נקודות בממוצע למשחק, וסיים במקום הרביעי בכל ליגת המכללות בחסימות למשחק, עם 3.4, ובמקום הרביעי בריבאונדים עם 11.1 למשחק. בעונתו הרביעית העמיד ממוצעים דומים, וזכה בפרסי שחקן העונה ושחקן ההגנה של העונה במחוז ה-MEAC. באותה עונה העפילה נורפוק סטייט לטורניר אליפות המכללות לראשונה בתולדותיה, ואף גברה על המדורגת שנייה באזור המערבי – אוניברסיטת מיסיסיפי – הודות ליכולת מצוינת של אוקווין אשר קלע 26 נקודות והוריד 14 ריבאונדים במשחק מולה. במשחק השני של הטורניר הודחה הקבוצה לאחר שהובסה על ידי אוניברסיטת פלורידה בתוצאה 50–84. בדראפט ה-NBA‏ 2012 נלקח אוקווין בבחירה ה-49 על ידי אורלנדו מג'יק. ב-3 עונותיו באורלנדו שימש כמחליפו מהספסל של ניקולה ווצ'ביץ', ורשם ממוצעים של 5.4 נקודות ו-4.4 ריבאונדים למשחק. לקראת עונת 2015/2016 חתם אוקווין על חוזה ל-3 עונות בניו יורק ניקס, עבור כ-12 מיליון דולר. בעונת 2017/2018 העמיד שיאי קריירה בממוצעי נקודות (7.1), ריבאונדים (6.1), אסיסטים (2.1) וחסימות (1.3) למשחק, וכן באחוזי קליעה מהשדה (58.2%). ביולי 2018 חתם על חוזה לעונה אחת באינדיאנה פייסרס, עבור כ-4.5 מיליון דולר. לאחר 6 עונות רצופות בהן רשמו קבוצותיו מאזן שלילי, העפיל אוקווין עם הפייסרס לפלייאוף ה-NBA מהמקום החמישי במזרח. בסיבוב הפלייאוף הראשון הודחה אינדיאנה על ידי בוסטון סלטיקס, בתוצאה 0–4. לקראת עונת 2019/2020 חתם אוקווין על חוזה לעונה אחת בפילדלפיה 76', עבור כ-2 מיליון דולר. בשנת 2016 הוזמן אוקווין לאירוע בת המצווה של סוכנו, אנדי מילר, אותה תיאר כ"אחת המסיבות הטובות ביותר בהן השתתפתי". מאז מוזמן אוקווין לעיתים קרובות למסיבות בר מצווה ובת מצווה, בהן הוא רוקד, מצטלם עם הילדים ומחלק חתימות. מדיה וקבצים בנושא קייל אוקווין בוויקישיתוף קייל אוקווין, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות המכללות של אוקווין, באתר sports-reference.com סטטיסטיקות המשחק בין נורפוק סטייט למיסיסיפי, באתר sports-reference.com סטטיסטיקות המשחק בין נורפוק סטייט לפלורידה, באתר sports-reference.com רשימת הנבחרים בדראפט 2012, באתר basketball-reference.com אוקווין מסכם על חוזה בניו יורק, באתר newsday.com,‏ 4 ביולי 2015 אוקווין חותם על חוזה באינדיאנה, באתר הקבוצה, 9 ביולי 2018 אוקווין חותם על חוזה בפילדלפיה, באתר הקבוצה, 11 ביולי 2019 אוקווין: "פתאום נהייתי איש הבר מצוות", באתר ESPN,‏ 19 בדצמבר 2017
קינלי

קינלי הוא מותג מים מבוקבקים ומי סודה השייך לחברת קוקה-קולה ומשווק במגוון ארצות באירופה ובאסיה ובכללן ישראל. תחת המותג משווקים גם משקאות מוגזים כמו ג'ינג'ר אייל, ביטר למון וכן טעמי פירות שונים. המותג משווק באוסטריה, איטליה, אל סלוודור, בלגיה, בולגריה, גרמניה, דנמרק, הודו, הונגריה, המלדיבים, הרשות הפלסטינית, זמביה, ליטא, לוקסמבורג, צ'כיה, שוודיה ושווייץ. החל מיולי 1976 ועד לאוגוסט 2000 נמכר בישראל משקה מוגז בשם "קינלי" - בטעמים תפוז ולימון (בגרסאות רגילות ודיאט), וכן מי סודה נטולי טעם ומי טוניק. המשקה נמכר בשם "קינלי", במקום שמו המקובל בשאר העולם, "פאנטה", כיוון שהזכויות לסימן המסחרי "פנטה" היו בידי מפעל משקאות ישראלי קטן מטבריה שייצר משקה בשם זה, וחברת קוקה-קולה לא הגיעה איתו להסכמה על מחיר סימן המסחר. בשנת 1994, בעקבות בקשה של חברת קוקה-קולה, הורה רשם הפטנטים לבטל את סימן המסחר של מפעל "פנטה הגליל" בעקבות חוסר-שימוש בשם המותג בשנים שקדמו לבקשה, וכך התאפשר לבסוף שימוש בשם העולמי למשקה המוגז גם בישראל. ב-1998 השיקו את משקה "פאנטה" בישראל, בטעם אורנג' בלבד, תוך המשך שיווק מותג קינלי על כל טעמיו כבעבר. בעקבות הצלחת החדרת מותג פאנטה לשוק הישראלי, הוחלט להתמקד במותג זה ולהרחיב את מבחר טעמיו, על חשבון מותג "קינלי", והוא הורד מהמדפים באוגוסט 2000. שנה לאחר מכן, באוגוסט 2001 המותג "קינלי" הושק מחדש, תחת עיצוב חדש, כמותג מי סודה בלבד, תחת השם "קינלי סודה". ב-2005 הושק מחדש מותג "קינלי סודה" בעיצוב חדש, השקת גדלים חדשים לבקבוקים והעלאת קמפיין פרסומת, בהשקעה של 3 מיליון ש"ח. מטרת המהלך הייתה לייצר מיצוב חדש למותג לאור צמיחה בשוק הסודה בישראל. בשנת 2008 הושקה סדרת משקאות מוגזים בטעמי פירות בשם "מוגז עדין", בהשקעה של 10 מיליון שקלים. סדרה זו הושקה על ידי במטרה "לרכב" על טרנד הבריאות באמצעות שיווק משקאות הנחשבים לבריאים יותר. ב-2012 עבר המותג מיתוג מחדש נוסף על ידי חברת המיתוג "פירמה", יחד עם השקת שלוש סדרות מוצרים חדשות - סדרת בסיס, סדרת קינלי עדין וסדרת קינלי פרי. מהלך המיתוג מחדש זכה בפרס Distinction בתחרות המיתוג הבינלאומית REBRAND 100 Global Awards. נכון ל-2024, ישנו מוצר אחד בלבד המשווק תחת מותג "קינלי סודה" - מי סודה. מוצרי הסודה בטעמים תחת מותג "קינלי סודה" ירדו מהמדפים, והמותג ירד בתעדוף של חברת קוקה-קולה פעם נוספת, כעת למותג "נורדיק מיסט" שתחתיו משווקים מוצרי סודה בטעמים ומשקאות מוגזים במבחר טעמים. אתר האינטרנט הרשמי של קינלי קינלי - מוצר של חברת קוקה קולה, מעריב, 5 ביולי 1976 מרתה מיידלס, מה טעם בייבוא תרכיז הדרים לארץ ההדרים, דבר, 25 באוגוסט 1976 זהבה דברת, ‏קוקה קולה החלה בהחדרת פנטה בהשקעה של כ-4 מיליון דולר, באתר גלובס, 27 באפריל 1998 10 מיליון בקבוקי "פאנטה" נמכרו ב-4 חודשי ההחדרה, באתר גלובס, 24 בספטמבר 1998 ורד שרון-ריבלין, ‏משפחת פאנטה מתרחבת - קינלי צריך לעזוב, באתר גלובס, 2 באוגוסט 2000 חברת קוקה קולה תשווק את המותג קינלי סודה בבקבוק ותווית חדשים, באתר TheMarker‏, 12 באוגוסט 2001 רונן הלל, החברה המרכזית לייצור משקאות קלים בע"מ תשקיע במותג קינלי סודה, באתר News1 מחלקה ראשונה, 28 בספטמבר 2005 אילנית חיות, ‏המותג קינלי חוזר למדפים בצורת משקה מוגז עדין בטעמים, באתר גלובס, 27 באפריל 2008 קינלי השלימה מיתוג מחדש באמצעות "פירמה", באתר Allmarketing חברת המיתוג פירמה זכתה בפרס בינלאומי עבור מיתוג מחדש ל- Kinley, באתר אכול ושאטו, 2 באפריל 2012 נורית קדוש, מותג סודה חדש: החברה המרכזית תשיק את נורדיק מיסט הבינלאומי, באתר כלכליסט, 15 בדצמבר 2022
גביע אוקיאניה לאומות 2002

גביע אוקיאניה לאומות 2002 היה הטורניר השישי של גביע אוקיאניה לאומות. בטורניר השתתפו שמונה נבחרות, שחולקו לשני בתים, כאשר שתי המדורגות ראשונות בכל בית העפילו לשלב הפלייאוף, שזכתה בתואר ובזכות לייצג את התאחדות אוקיאניה בגביע הקונפדרציות 2003. נבחרת ניו זילנד, הנבחרת המארחת בטורניר, זכתה בתואר בפעם השלישית בתולדותיה אחרי שגברה 0–1 במשחק הגמר על האלופה היוצאת, אוסטרליה. טרם הטורניר, דורגו 12 הנבחרות החברות בקונפדרציית הכדורגל של אוקיאניה על פי דירוג פיפ"א (11 נבחרות מוקמו על פי דירוגן, קלדוניה החדשה שלא הייתה חברה בפיפ"א מוקמה אחרונה בדירוג). שש הראשונות בדירוג העפילו אוטומטית לטורניר הגמר, בעוד שש האחרונות התמודדו בשלב בתים. משחקי המוקדמות התקיימו באפיה שבסמואה, ועוד בטרם תחילתם, החליטה איי קוק לפרוש מהטורניר. בתום סיבוב משחקים אחד בשלב הבתים, הצטרפו שתי מנצחות שלב הבתים, נבחרות קלדוניה החדשה ופפואה גינאה החדשה, אל שלב הגמר. שמונה הנבחרות שהעפילו לטורניר הגמר חולקו לשני בתים בני ארבע נבחרות כל אחד. בשלב זה נפגשו הנבחרות ביניהן בסיבוב אחד. בתום שלב הבתים, המשיכו שתי המובילות בכל בית אל חצי גמר הטורניר, ששוחק במתכונת של משחק בודד. המנצחות המשיכו למשחק הגמר, והמפסידות התמודדו ביניהן על המקום השלישי. משחקי בית א' נערכו כולם באצטדיון מאונט סמארט שבאוקלנד. משחקי בית ב' נערכו כולם באצטדיון נורת' הארבור שבאולבני.